Rikunarita-ORG/Wikinium huggingface dataset:
# الجيش لإمبراطوري الجاپوني

| لجيش لإمبراطوري جاپوني |
| --- |
|  |
| جيش |
| طرف من | لقوات لمسلحة لإمبراطورية الجاپونية  |
| بدية | 1868  |
| الولاء | إمپراطور د جاپون  |
| السمية ب لكانا | だいにっぽんていこくりくぐん  |
| الفرع العسكري | جيش  |
| بلاد | لإمبراطورية د الجاپون  |
| المنظمة الفرعية | Field Railroad Proposal Department  |
| تاريخ التحياد | 3 ماي 1947  |
| تاريخ ديال لموضوع | history of the Imperial Japanese Army  |

رّاية ديال لجيش لإمبراطوري جّاپوني
**الجيش لإمبراطوري جّاپوني** (ب جاپونية **大日本帝国陸軍**، *داي نيپّون طييْكوكو ريكوݣون* بمعنى *الجيش ديال لإمبراطورية جّاپونية لكبيرة*) هيّا سّمية ديال الجيش لأرضي جّاپوني مابين 1868 ؤ 1945، لّي كان تابع ل لإمبراطور د جاپون لي كان هوّ لقايد لكبير ديالو، ؤ كان مسيّر من عند ليطاماجور ديال الجيش لإمبراطوري جّاپوني.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **الجيش لإمبراطوري الجاپوني**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# ؤرطوڭراف

|  |  |
| --- | --- |
|  | **لمقال مقطوع من شجرة**، ما كايدي ليه تا شي مقال أخر، زيد ليان ديالو ف مقالات خرين. |

كتاب ديال لورطوڭراف د لألمانية تّنشر ف 1711
**لورطوڭراف** (ب نّݣليزية: **Orthography**، ب لعربية: **قواعد الكتابة**‎) هوّا مجموعة د لأعراف و لحكام د لكتابة ديال شي لوغة، لي كاتشمل لكتابة د لحروف، لعلامات د تّنقيط، تّكپتيل (نّݣليزية: Capitalization، لكتابة ديال لحروف لكبار بحال ف لألفبائية لّاتينية)، ؤ غيرهوم. أغلبية د لّوغات لي كاينين ف كتر من بلاد عندهوم سيستيم د لكتابة، و أغلبية ديالهوم دازو من مرحلة ديال لمعيارة لي ضبطات شكال لكتابة فيهوم بحيت كانلقاو ختيلافات قليلة فيها، ب لموقارنة معا لّهجات ؤلا لّوغات لمهضورة.

لورطوڭراف ديال شي لوغة تقدر تّحجّر ؤ تبقا كيما هيّا على مدى عقود ؤلا قرون، ف لوقت لي لّوغة لمهضورة كاتبقا تّطوّر، شّي لي كيعطينا ؤرطوڭراف لي بعيدة بشكل صغير ؤلا كبير على لمنطوق. هادشي كانشوفوه متلاً ف لوغات بحال نّڭليزية. فاش تّبدال كيولي كبير بزاف، سيرتو يلا كانو تا تغييرات ف لڭرامير ؤ تّركيب د لجومال، كيقدرو يبانو مطالبات ب لمديار د معيارة جديدة ديال لّوغة.

تقدر لورطوڭراف تّبدل بشكل متعمد على ود تكريس لهوية لوطنية د شي بلاد، بحال ف لحالة ديال نّڭليزية لميريكانية، موقابيل نّڭليزية د النڭليز. كاينين بلدان بحال فرانسا و سپانيا دارو أكاديميات د لّوغة لي كاتجيري لورطوڭراف بشكل رسمي. ولاكين ف أغلبية د لّوغات ماكاينينش بحال هاد لمؤسسات سّلطوية، ؤ "لوطوڭراف صّحيحة" كاتّحدد بشكل موزّع و تدريجي ب تّيفاق مابين لمؤسسات تّعليمية، ديور نّشر د لكتوبا ؤ دّوريات، ؤ لبلايص د لخدمة، ؤ لأفراد كيكتاسبو لمعرفة د لورطوڭراف ب لقراية د لمحتويات لي كاينتجوها ؤلا كيعرضوها هاد لمؤسسات. وخا داكشي بعض لمؤسسات لأكاديمية كيديرو ڭيدات د سّتيل لي كيحددو مجموعة د لحكام لمتعلقة ب لكتابة لي منها لورطوڭراف.

لورطوڭراف تقدر تكون ساهلة ؤلا معقّدة، على حساب سّيستيم د لفونيتيك و لڭرامير ديال لّوغة، ؤ تا على حساب لعوامل تّقافية ؤ سّياسية لي عطاتنا ديك لّوغة ؤ لمعيار ديالها. على حساب مؤسسة سيل إنترناشينل *SIL International* ديال لّوغات، باش تكون لورطوڭراف فعّالة خاصها تكون مقبولة عند الناس لي خدامين ؤلا غادي يخدمو بيها، ؤ قابلة ل تّخدام من حيت تّناسق مابين لحروف لمكتوبين و لأصوات لمنطوقين ديال لّوغة.

## مصادر
# الشينوية

|  |
| --- |
| الشينوية
 |
|  |
| النوع | macrolanguage، لغة حية و language group |
| **تخدام** |
| اللي كبرو بيها | 1,299,877,520 |
| كايتهضر بيها ف | شينوا، طايوان و صنغافورة |
| **لخصائيص** |
| لكتبة | كتابة شينوية، حروف صينية تقليدية و حروف صينية مبسطة |
| كاتقرّا ف | علم الصينيات |
| **لفاميلة داللوغات** |
| لوغة د بنادم Sino-Austronesian لغات صينية تبتية |
| **لخاريطة** |
|  |
| **لكواض لي كايعرّفو اللوغة** |
| إيزو 639-1 | zh |
| إيزو 639-2 | zho |
| إيزو 639-3 | zho |
| ڭلوطولوڭ | sini1245 |
| إيطنولوڭ | zho |
| ليستة د Linguist List | chin |

بلايص فلعالم اللي تاتًهضر فيهم الشينوية (مغلوق: رسمية / مفتوح: أقلية)

متال د هضرة بالشينوية بالصوت د راجل شينوي

**الشينوية** (بالشينوية لمبسّطة: **汉语** - بالشينوية التقليدية: **漢語**) هي مجموعة ديال اللوغات لآسياوية اللي جاية من لعائلة د اللوغات الشينو-تيبيتية. تايدخلو فهاد لمجموعة بزاف د اللوغات بحال لماندارين و لكانطونية و لغات آخرا تيهضروها الشناوا. تقريبا 1.2 مليار د الناس (16% من لي ساكنين ف لعالم) تيهضرو وحدا من اللوغات الشينوية كلوغة أم ديالهم. الشينوية لمعيارية كاتّعتابر من بين 6 د اللوغات ديال لأمم لمتحدة.

## شوف تا

* اللغة الروسية
* لينݣليزية

## مصادر

|  |  |
| --- | --- |
|  | ويكيميديا كومنز عندا تصاور و معلومات على **الشينوية**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# آيكيدو

|  |
| --- |
| آيكيدو
 |
|  |
| نوع ديال | بودو و فنون د لمقاتلة |
| بانت ف | الجاپون |
| اللي ختارعها | موريهيه أويشيبا |
| اللي كايقصّر | لاعب آيكيدو |
| **الرمز لأولمپي** |
|  |

**آيكيدو** (بالجاپونية: 合気道) هوّا واحد لفن د لمدابزة لأصل ديالو من الجاپون، أسسو لمعلم موريهي أويشيبا ما بين 1925 و 1969. أول مرة عتارفات لحكومة د الجاپون بهاد الرياضة كانت ف 1940، و كانت سميتها ديك لوقت "آيكي بودو". ف 1942 عاد تسمّات آيكيدو. اللي تيطريني هد لفن كيتسما "آيكيدوكا".

تأسس هاد لفن بحال شي خلاصة د بزاف د لفنون د لمدابزة لاخرين، و تيحاول يركز على كيفاش يقدر لواحد يدافع على راسو بلا مايضرب هاداك اللي هجم عليه، غي يستاغل ديك الجهد اللي هجم عليه بيه، باش يحبسو ومايخليهش يعاود يضربو. ما كايناش بطولات د لمدابزة ف لآيكيديو، حيت أصلا لفلسفة ديالو ضد لمدابزة، و هو مديور غي باش بواحد يتعلم التقنيات اللي يقدر يدافع بيها على راسو.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# هوكايدو

راية عمالة هوكايدو
خريطة هوكّايدو
**هوكّايدو** (ب جاپونية:北海道,hokːaidoː)، وكاتعني "الطريق ديال بحر الشمال"، و كانت كاتسمى زمان اِزو ولّا ييزو، هي الجزيرة الشمالية ما بين الجزاير الربعة الكبار ديال جاپون، و رسميًا، هوكايدو كاتشكل فنفس الوقت عمالة و جهة، عاصمتها هي مدينة صاپّورو، و فالجزيرة عايشين بعض الناس من الآينو، اللي هما السكان اللولين ديال كتيرة جزاير جاپون.

## جغرافيا

### تضاريس

جبل يوطي
هوكايدو كاينة فالشمال ديال الجبّان، قريبة من سيبيريا، و ضاير بها البحر الهادي من الشرق و بحر الجبّان من الغرب و بحر اوخوتسك من الشمال، ومفارقة مع جزيرة هونشو بالبوغاز ديال تسوݣارو.

71% من الجزيرة عامر غيب، و 16% اراضي فلاحية.

عمالة هوكايدو داخلة فيها بزاف ديال الجزاير آخرى بحال ريشيري و اوكوشيري و ريبون.

### جو

هوكايدو معروفة بصيافها الباردين و الجافّين (حاجة اللي كاتخلّي بزاف ديال السياح يزورو) و شتاواتها الصعاب، الحرارة المتوسطة فشهر غشت كاتكون فجوايه 22 °C ، و فشهر يناير كاتكون ما بين -4 °C  و -12 °C،على حساب خط العرض و العلو ديال كل بلاصة.

الجزيرة فيها شلا رعدات دياول التلج اللي كايجيو من سيبيريا.

## تاريخ

هوكايدو فلاصل كانت ارض شعب الاينو، و لدابا مازلنا نقدرو نلقاو الاتر ديال لغتهم فسميّات بعض البلايص فالجزيرة، و بزاف ديال المدن، و فشلا انواع ديال الشجر و الحيوان ( بحال يزوماتسو، واللي كاتعني تايدا "الصنوبر" ديال هوكايدو).

## تقسيم اِداري

هوكايدو هي فنفس الوقت عمالة (هوكايدو) و جهة جبّانية (هوكايدوكين؛ واخا هاد اللقب قليل اِلا تستعمل، و كايتستعمل غير فاش المفارقة كاتكون ضرورية). عاصمة العمالة هي مدينة صاپورو.

اهم مدن فالعمالة هما صاپورو و هاكوداتي و اَساهيكاوا.

## اقتصاد

واخا كاينة شوية ديال الصناعة (الكاغيط، البيرّة، الماكلة)، كتيرة الصنايع كاينة فالمجال ديال السرابس(الخدمات). السياحة مهمة بزاف للعمالة و بالخصوص فالصيف اللي كايكون فيه الحال بارد، عكس الجزاير اللاخرى اللي كاتكون سخونة.

## فلاحة

هوكايدو هي العمالة اللي عندها اكتر غلّات ديال الفلاحة فالجبّان، وبالخصوص الروز و الحوت. كتيرت المجال ديال الفلاحة متطور بزاف: تربية البهايم، الزرع، الصيد. الربُع ديال الارض المحروتة فالبلاد كاينا فهاد العمالة. اهم الغلّات هما: القمح (65%)، باطاطا (79.5%)، الباربا (100%).

## سياحة

بلاصة السياحة مهمة فاقتصاد ديال جزيرة هوكايدو. عام 2014، جا للجبّان كتر من 13 مليون سايح برّاني، و هاد العدد كايتزاد عام على عام، كتيرة هاد السياح اصلهم من آسيا، و بالخصوص من الشينوا، طايوان، و كوريا الجنوبية.

## تقافة

عيد التلج ديال صاپورو (النحت على التلج).

مسابقات على العودان.

منازه وطنية:

* المنزه الوطني ديال اَكان
* المنزه الوطني ديال دايسيتسوزان
* المنزه الوطني ديال كوشيرو شيتسوݣين
* المنزه الوطني ديال ريشيري ريبون ساروبيتسو
* المنزه الوطني ديال شيريطوكو
* المنزه الوطني ديال شيكوتسو طويا

## بعض الناس دياول هوكايدو

* بين كاشيوا، رسام
* ساكي كوماݣاي، كوايرية عالمية
* هيرومو اَراكاوا، رسامة مانݣا

## مصادر

|  |  |
| --- | --- |
|  | ويكيميديا كومنز عندا تصاور و معلومات على **هوكايدو**. |
# كوضانشا

|  |
| --- |
| كوضانشا
 |
|  |
|  |
| **معلومات أساسية** |
| نوع د لمؤسسة | شركة لنشر الكتب و دار نشر |
| لبلاد | الجاپون |
| لموضع | Otowa |
| تاريخ د تّأسيس | نونبر 1909 |
| عاداد لموضّافين | 945 |
| سّيت رّسمي | kodansha.co.jp |
| **معلومات إضافية** |
| عضو ف | AJPEA (The All Japan Magazine and Book Publisher's and Editor's Association)، Otowa Group و Nihon Jidō Tosho Shuppan Kyōkai |
| فروع | King Record Co. Ltd. Ichijinsha |
| أملاك | Ichijinsha كينغ ريكوردز Magazine Pocket Kodansha Ranobe Bunko K Ranobe Books Kodansha Bunko Aoitori Bunko Kodansha Character Bunko Kodansha X Bunko Kodansha X Bunko White Heart Kodansha X Bunko Teens Heart Kodansha Novels كودانشا كوميكس Kodansha Comics Friend Kodansha Comics Nakayoshi Legend Novels Young Magazine KC Kodansha Box مجلة إيدغ كيسي Sirius KC Afternoon KC Morning KC Sirius Comics Aria Comics KC Dessert Evening KC Getsumaga Kichi Nakayoshi Comics Suiyōbi no Sirius Kodansha Comics Kiss KC Deluxe Magazine Pocket Comics |
| أدريسة | 〒112-8001 東京都文京区音羽 2-12-21 |
|  |

**كودانشا** (ب جاپونية **株式会社講談社**، *كابوشيكي ݣايشا كودانشا*، رسميا **Kodansha Co. Ltd**) هيّا شركة جاپونية خاصة، سّييج ديالها كاين ف بوكنيو ف طوكيو. كودانشا هيّا أكبر شركة جاپونية ديال نّشر، ؤ عندها بزاف د لمجلات تابعة ليها، ب لإضافة ل ديكسيونير معروف ديال جّاپونية هوّا نيهونݣو دايجيتن. شّركة د كودانشا تنشآت ف 1909 (عام 42 ف فترة لميجي). لكاپيطال ديالها 300 مليون ين جاپوني، ؤ لمبيعات ديالها ف 2020 وصلات ل 145 مليار ين. رّئيس لحالي ديالها هوّا يوشينوبو نوما.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **كوضانشا**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# فاميلة د لوغات

لفاميلات د لّوغات على حساب لمناطق لجغرافية
**لفاميلة د لوغات**، أولا **عائلة ديال لوغات**، هيا واحد لمجموعة ديال لّوغات لي كيجمعوها لحرايفية د لّيسانيات ف مجموعة وحدة، بحيت كيكونو عندهوم خاصيات ليسانية مشتاركة ف لفونولوجيا، لفونيتيك، لݣرامير، لموعجام ؤ تّركيب ؤ تاتنحادر من لوغة أصلية و مشاركة بيناتهم لي تاتسما لوغة بدائية.

من بين لفاميلات د لّوغات لمعروفين، كاينة لفاميلة ديال لّوغات لهندوؤروپية بحال لهيندية، لفارسية، لفرانساوية ؤ نّڭليزية، لّوغات لأفروأسيوية لي منها لعربية ؤ لأمازيغية، ؤ لّوغات تّركيكية بحال تّركية ؤ لأزيرية.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **فاميلة د لوغات**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# ݣاز طبيعي

ڭاز طبيعي كيخرج من لرض ؤ شاعلة فيه لعافية، ف طايوان
**لݣاز طّبيعي**  (ب نݣليزية **Natural gas**) هوّا ݣاز هيدروكاربوني كيكون ف لأعماق ديال لأرض ؤ مكوّن ب لأساس من لميطان ؤ ب قدر قل من ألكانات خرين. لڭاز طّبيعي كيتّعتابر واحد من أهم لمصادر د طّاقة د لعالم.

## لڭازات لي كيتكوّن منها

ڭازات لي كاينة ف لڭاز طّبيعي| ڭاز | تركيبة كيماوية | نسبة ف لڭاز طّبيعي |
| --- | --- | --- |
| ميطان |  WIKINIUM\_MATH\_PH\_0  | 70-90% |
| إيطان |  WIKINIUM\_MATH\_PH\_2  | 0-20% |
| پروپان |  WIKINIUM\_MATH\_PH\_4  |
| بوتان |  WIKINIUM\_MATH\_PH\_6  |
| تاني ؤكسيد لكاربون |  WIKINIUM\_MATH\_PH\_8  | 0-8% |
| ؤكسيجين |  WIKINIUM\_MATH\_PH\_10  | 0-0.2% |
| أزوط |  WIKINIUM\_MATH\_PH\_12  | 0-5% |
| كيبريتيد لهيدروجين |  WIKINIUM\_MATH\_PH\_14  | 0-5% |
| ڭازات نادرة |  WIKINIUM\_MATH\_PH\_16  | قليلة بزاف |

|  |  |
| --- | --- |
|  | ويكيميديا كومنز عندا تصاور و معلومات على **ݣاز طبيعي**. |

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# قنديلة

شّمعة لعادية كاتطلق شّعا ب جهودية كاتساوي تقريبا واحد قنديلة ف لمستوى لأفقي
**لقنديلة** (كيتّرمز ليها ب **cd**) هيّا عبرة أساسية ف سّيستيم لعالمي د لعبرات، لي كاتخدّم ف لعبار ديال جّهودية د شّعا. يلا خدينا شمعة عادية كانلقاو بلي جّهودية د شّعا لي كاتطلق كاتساوي تقريبا واحد قنديلة.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# شانݣهاي

|  |
| --- |
| شانݣهاي
 |
|

|  |  |
| --- | --- |
|  |  |

 |
|  |
| تاريخ التأسيس | 1292 |
| **لبلاصة** |
| لبلاد | شينوا |
| لعاصيمة | Huangpu District |
| لإقليم | شينوا |
| **لإدارة** |
| لعمدة | Gong Zheng (23 مارس 2020) |
| **السكان** |
| شحال دالسكان | 24,870,895 (2020) |
| **لجغرافيا** |
| لميساحة | 6,341 كم² |
| لقمة لعالية | Mount Dajin (103 م) |
| لعلو | 4 م |
| خط الطول بـ ° | 121.474722 |
| خط لعرض بـ ° | 31.228611 |
| **معلومات خرين** |
| توقيت ديال لمدينة | ڭرينيتش + 8 |
| نمرة التيليفون لمحلية | 21 |
| كود د لبوصطة | 200000 |
| السيت الرسمي | shanghai.gov.cn |
| الرمز لجغرافي | 1796236 و 1796231 |
| **لخريطة** |
|  |

**شانݣهاي** (ب الشينوية : **上海**)، هي أكبر مدينة ف الشينوا و لعاصمة لإقتصادية ديالها. شانݣهاي جات ف الشرق ديال لبلاد، تاطّل على لبحر ديال الشينوا، و تيدوز منها لواد ديال يانݣ تسي.

تيسكنو ف شانݣهاي تقريبا 24.3 مليون د الناس، و محسوبة هي تالت أكبر مدينة ف لعالم من ناحية عدد السكان. شانݣهاي مركز عالمي ديال لإقتصاد و لبحت لعلمي و التكنولوجيا و لمركوب. لميناء ديال شانݣهاي هو أكبر ميناء ف لعالم.

## لأصل د السمية

السمية ديال شانݣهاي تاتعني بالشينوية "فوق لبحر"، حيث لمدينة جات تاطّل على لبحر د الشينوا الشرقي.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **شانݣهاي**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# كيلوميتر

معلمة ديال لكيلوميطر زيرو ف مانيلا، لفيليپين
**لكيلوميتر** ؤلا **لكيلوميطر** (ب نّݣليزية لميريكانية **kilometer**، ب ختيصار **كلم**) هيّا عبرة د طّول لي كاتساوي 1000 ميترو. كيتّرمز ليها ب **km** ف سّيستيم لعالمي د لعبرات. ف أغلبية د لبلدان، كيتخدّم لكيلوميطر ف تّعبير على لمسافات بين لمناطق لجغرافية. ف لميريكان ؤ لمملكة لمتحدة كيتّسعتمل بلاصتو لميل لي كيساوي 1,60934 كيلوميطر. كلمة "كيلوميتر" مركبة من كيلو- لي كاتعني 1000 ؤ ميتر ؤلا ميترو.

## لموقابيلات ب عبرات خرين

|  |  |  |  |
| --- | --- | --- | --- |
| 1 كيلوميتر | ≡ | 1000 | ميترو |
| ≈ | 3281 | ݣدم |
| ≈ | 1094 | يارد |
| ≈ | 0.621 | ميل |
| ≈ | 0.540 | ميل بحري |
| ≈ | 6.68×10−9 | عبرة فلكية |
| ≈ | 1.06×10−13 | سنة ضوئية |
| ≈ | 3.24×10−14 | پارسيك |

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |